Megegyeztek a pilóták a Malévvel
Megegyezett a Hunalpa, a pilóták szakszervezete a Malév menedzsmentjével kedden, így felfüggesztette a szerdára meghirdetett munkabeszüntetést.
Óvári Tamás a Hunalpa elnöke az MTI-nek elmondta, hogy a légcsavaros gépeket vezető pilóták számára követelt 30 százalékos béremeléstől elálltak. Abban azonban megállapodtak a munkáltatóval, hogy a bértömeg változatlansága mellett átalakítják a fizetési struktúrát. Hegedűs Ádám, a légitársaság kommunikációs vezetője hozzátette, hogy december 31-ig dolgozzák ki a bérstruktúra átalakítását.
Az is a megállapodás része, hogy a légitársaság nem foglalkoztat külsős pilótákat, és hosszú távon szabályozzák az elbocsátás rendjét. A szezonálisan jelentkező többlet pilóta-igényt is Malév munkavállalókkal elégítik ki. Az elbocsátási rendszer újraszabályozásánál pedig a pilóták kérésének megfelelően nagyobb hangsúlyt helyeznek a senioritásra - mondta Hegedűs Ádám.
Malév szakszervezetek